**Prílohy**  č. 1 – Špecifikácia predmetu obstarávania

**Opis predmetu zákazky:**

**„Rozvoj podnikania v spoločnosti heppiapple s.r.o. “**

Základné údaje:

Obchodné meno obstarávateľa: HEPPIApple s.r.o.

Adresa sídla : Popradská 66, Košice - mestská časť Západ - 04011

IČO: 50334719

Názov projektu: „Rozvoj podnikania v spoločnosti HeppiApple s.r.o.“

Kód projektu v ITMS2014+: 313031K849

Základné požiadavky a obmedzenia

* Predmetom dodávky je komplexné riešenie ako celok
* Predmetom dodávky je univerzálny firemný informačný systém, ktorý je vysoko parametrický, škálovateľný a modifikovateľný softvérový produkt
* Predmetom dodávky je softvér, ktorý zabezpečuje nasledovné procesy ako skladové hospodárstvo, CRM, plánovanie výroby, finančný modul, obchodný modul, projektovo výrobný modul, Customer Relationship Management modul
* Softvérová časť: softvérová časť riešenia musí byť dodaná, nainštalovaná, otestovaná, plne funkčná a musí tiež obsahovať licencie.
* Záruka: dodávateľ musí zaručiť výmenu, opravu alebo iný spôsob uvedenia do prevádzky do 48 hodín od nahlásenia problému, pričom nahlasovanie problému môže prebiehať buď telefonicky, alebo emailom na adresu uvedenú v záhlaví Zmluvy.

Tabuľka č.1 – opis predmetu zákazky obsahuje požiadavky na technickú špecifikáciu a parametre

 **- dodanie do 3 mesiacov od nadobudnutia účinnosti Kúpnej zmluvy.**

Tabuľka č. 1

|  |  |  |
| --- | --- | --- |
| **SOFTVÉR** | **TYP** | **Požiadavka** |
| **Hlavné technické parametre** | Obchodný modul | áno |
|  | Projektovo-výrobný modul | áno |
|  | Skladové hospodárstvo | áno |
|  | Finančný modul | áno |
|  | Customer Relationship Management modul | áno |
| **Ďalšie požiadavky** | Nastavenie zariadenia- test funkčnosti | áno |
|  | Zaškolenie zamestnancov | áno |
|  | Licencie | áno |

Požiadavky na funkcie modelov:

1. Obchodný modul obsahuje takýto minimálny rozsah:

* Ponuky, dopyty, objednávky, zmluvy

2. Projektovo – výrobný modul obsahuje minimálny rozsah:

* projekty, zákazky, plánovanie, analýzy, dochádzka, výroba

3. Finančný modul obsahuje minimálny rozsah:

* Rozpočty, faktúry, platby, cash - flow, analýzy, náklady, výnosy, zisk/strata, príjmy/výdavky

4. Skladové hospodárstvo obsahuje minimálny rozsah:

* pozičné a položkové skladové hospodárstvo, príjemky, výdajky, spôsoby balenia, analýzy pohybov

5. Customer Relationship Management modul

 - predaj, marketing, služby

\*Bližšie informácie v prílohe – Podrobná špecifikácia predmetu obstarávania

Podmienkou je, aby každá časť softvéru bola modifikovateľná a upravovateľná podľa potrieb obstarávateľa.

V Košiciach, 30.07.2019 Jana Sopková,

 konateľka spoločnosti

 HEPPiApple, s.r.o.

**Príloha č. 2 Cenová ponuka**

**NÁVRH UCHÁDZAČA**

**NA PLNENIE KRITÉRIÍ A CENOVÁ TABUĽKA**

**Názov zákazky: *„ROZVOJ PODNIKANIA V SPOLOČNOSTI HEPPIAPPLE S.R.O.“.***

Základné údaje:

Názov / obchodné meno uchádzača:

Adresa sídla /miesta podnikania uchádzača:

Štatutárny zástupca:

IČO:

Uchádzač vyhlasuje, že **JE / NIE JE**\* platiteľom DPH ( nehodiaci údaj preškrtnúť).

**Cena stanovená za celý predmet zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | **Názov položky/** **Logický celok č.1 : Softvér** | **Technické označenie** | **Merná****jednotka** | **Počet**  | **Cena za 1 ks v EUR bez DPH** | **Celková cena za požadované množstvo v EUR bez DPH** | **DPH ( suma)** | **Celková cena v EUR vrátane DPH** |
| **1.** | **Špecializovaný softvér** |  | ks |  |  |  |  |  |
| **2.**  | **Test funkčnosti- školenie** |  | **ks** |  |  |  |  |  |
| **Cena spolu:** |  |  |  |
| **Kritérium na vyhodnotenie ponúk** Najnižšia cena v EUR bez DPH za celý predmet zákazky |  |

V......................... dňa .............2019

 –––––––––––––––––––––––––––––––––––

 Podpis/ Meno, priezvisko štatutárneho zástupcu

Príloha č. 3- Návrh kúpnej zmluvy

**Návrh**

**Kúpna zmluva**

uzavretá podľa § 409 a nasl. zákona č. 513/1991 Zb. Obchodný zákonník v znení

neskorších predpisov (ďalej v texte ako „zmluva“, v príslušnom gramatickom tvare)

**Zmluvné strany**

**Kupujúci:**

Názov: **HEPPIApple s.r.o.**

adresa: Popradská 66, 040 01 Košice - MČ Západ

Štatutárny zástupca: Jana Sopková, konateľka

IČO: 50 334 719

DIČ: 2120276290

IČ DPH: SK2120276290

Bankové spojenie: Československá obchodná banka, a.s.

Číslo účtu (IBAN): SK06 7500 0000 0040 2604 8182

(ďalej v texte ako **„Kupujúci“,** v príslušnom gramatickom tvare)

**Predávajúci:**

Obchodné meno:

Sídlo/miesto podnikania:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu / IBAN:

(ďalej v texte ako „**Predávajúci“,** v príslušnom gramatickom tvare)

***Preambula***

Zmluvné strany uzatvárajú túto zmluvu na základe výsledku procesu verejného obstarávania v súlade s ustanoveniami zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších zákonov v platnom znení.

***Čl. I***

***Predmet zmluvy***

1. Predmet zmluvy je podrobne špecifikovaný v Prílohe č.1 tejto zmluvy. Tovar sa Predávajúci zaväzuje dodať vo vyhotovení, s výbavou a sprievodnou dokumentáciou minimálne v zmysle špecifikácie uvedenej v Prílohe č.1.
2. Predávajúci sa zaväzuje dodať Tovar špecifikovaný v bode 1. článku I (ďalej v texte ako „Tovar“, v príslušnom gramatickom tvare ) a Kupujúci sa zaväzuje Tovar prevziať a zaplatiť za Tovar dohodnutú kúpnu cenu, všetko za podmienok dohodnutých v tejto zmluve.

***Čl. II***

***Kúpna cena***

1. Kúpna cena za dodanie Tovaru je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR č. 18/1996 Z.z. o cenách ako maximálna kúpna cena je:

 Cena bez DPH: .................... Eur, slovom:

 DPH 20%: .................... Eur, slovom:

 Cena s DPH: .................... Eur, slovom:

1. Kúpnou cenou sa rozumie maximálna kúpna cena vrátane všetkých poplatkov súvisiacich s dodaním Tovaru, a to najmä colných a daňových poplatkov, komplexného zabezpečenia služieb spojených s dodávkou Tovaru (náklady na dopravu, poistenie resp. iné náklady) a vrátane vykonania predpredajného servisu a zaškolenia.
2. Zmeniť výšku dohodnutej kúpnej ceny podľa tejto zmluvy je možné len v prípade zmeny výšky dane z pridanej hodnoty prípadne v dôsledku zmeny právnych predpisov upravujúcich výšku cla, dane prípadne iných zákonných poplatkov.

***Čl. III***

***Platobné podmienky***

1. Platba za Tovar sa realizuje bezhotovostne prevodným príkazom na účet Predávajúceho, na základe faktúr vystavených Predávajúcim a doručených Kupujúcemu, po prevzatí Tovaru Kupujúcim.

1. Platobné podmienky boli dohodnuté tak, že Kupujúci sa zaväzuje kúpnu cenu za Tovar podľa tejto zmluvy uvedenú v bode 1, článku II zmluvy zaplatiť na základe jednotlivých faktúr vystavených dodávateľom po protokolárnom odovzdaní a prevzatí Tovaru alebo časti Tovaru.
2. Podmienkou vystavenia faktúr musí byť zmluvnými stranami podpísaný Preberací protokol o prevzatí Tovaru vystavený v súlade s bodom 3. článku IV. tejto zmluvy.
3. Miestom pre doručovanie faktúr s prílohou v písomnej forme je adresa Kupujúceho uvedená v

záhlaví tejto zmluvy, pokiaľ sa zmluvné strany nedohodnú inak. Predávajúci je povinný doručiť Kupujúcemu faktúry v minimálne 4 ( štyroch) vyhotoveniach. Predávajúcim predložené faktúry k úhrade musia obsahovať zákonom stanovené náležitosti. Zmluvné strany sa dohodli, že faktúry musia obsahovať najmä:

a) názov Tovaru,

b) deň dodania,

c) predmet úhrady,

d) IČO predávajúceho, obchodné meno predávajúceho, DIČ predávajúceho, IČDPH

 predávajúceho,

e) identifikáciu zmluvy (prípadne dodatku k zmluve), ITMS kód projektu, v rámci ktorého sa dodanie tovarov realizuje

f) čiastku k úhrade,

g) DPH,

h) splatnosť

5. Splatnosť faktúr je **60 dní** odo dňa ich riadneho doručenia. Zmluvné strany prehlasujú, že uvedená lehota vzhľadom na poskytnutie finančných zdrojov zo štrukturálnych fondov EÚ nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka SR.

1. Ak faktúry doručené Predávajúcim nespĺňajú zákonné podmienky v zmysle osobitného predpisu resp. podmienky dohodnuté touto zmluvou, je Kupujúci oprávnený faktúry vrátiť Predávajúcemu na prepracovanie. V takomto prípade nie je Kupujúci v omeškaní so zaplatením kúpnej ceny Predávajúcemu.

***Čl. IV***

***Dodacie podmienky***

1. Predávajúci je povinný Tovar dodať najneskôr **do 3 mesiacov** odo dňa nadobudnutia účinnosti tejto zmluvy. Presný deň a hodinu dodania Tovaru sa stanoví po dohode zmluvných strán.
2. Miesto dodania tovaru je: HEPPiApple s.r.o., Letná 42, 040 01 Košice - mestská časť Staré mesto
3. Dohodou o presnom dni a hodine dodania Tovaru sa rozumie, že Predávajúci písomne alebo prostredníctvom emailu oznámi Kupujúcemu deň a hodinu dodania Tovaru najmenej sedem dní pred samotným dodaním Tovaru. Pre prípad, ak absentuje objektívna skutočnosť vylučujúca prevzatie tovaru Kupujúcim, je Kupujúci povinný písomne alebo prostredníctvom emailu deň a hodinu dodania Tovaru potvrdiť. Potvrdenie dňa a hodiny dodania Tovaru zo strany Kupujúceho je nevyhnutnou podmienkou pre odovzdanie Tovaru.
4. Predávajúci je povinný dodať Tovar, ktorý je špecifikovaný v tejto zmluve nový a bez vád, v bezchybnom a plne funkčnom stave, v požadovanej a deklarovanej kvalite a pri odovzdávaní Tovaru resp. pred podpisom Preberacieho protokolu je Predávajúci povinný predviesť jeho funkčnosť.
5. O dodaní Tovaru Predávajúcim a jeho prevzatí Kupujúcim spíšu Zmluvné strany písomný Preberací protokol. Preberací protokol na znak súhlasu s obsahom osoby oprávnené konať v mene Predávajúceho a Kupujúceho podpíšu.
6. Podpisom Preberacieho protokolu osobami oprávnenými konať v mene Kupujúceho a súčasne osobou oprávnenou konať v mene Predávajúceho sa považuje Tovar za dodaný. Kupujúci nie je povinný preberací protokol podpísať, a to najmä ak Tovar vykazuje zjavné vady prípadne vykazuje viditeľné znaky poškodenia prípadne ak predávajúci odmietne predviesť funkčnosť Tovaru pred prevzatím Kupujúcim.

***Čl. V***

***Záruka***

1. Predávajúci vyhlasuje, že preberá záväzok, že dodaný Tovar bude spôsobilý na použitie na obvyklý účel a že si zachová dohodnuté, inak obvyklé vlastnosti minimálne po dobu záruky, ktorá je **24 mesiacov**.
2. Záruka začína plynúť dňom dodania a prevzatia Tovaru.
3. Ak je vada, ktorá podstatne ovplyvňuje použiteľnosť Tovaru zavinená predávajúcim, je predávajúci povinný uhradiť kupujúcemu škodu v zmysle § 373 a nasledujúcich Obchodného zákonníka.
4. V prípade zistených vád alebo nedorobkov Tovaru resp. jeho častí (vrátane nedodržania predpísaných parametrov, resp. vlastností Tovaru alebo niektorej jeho častí) je Kupujúci oprávnený uplatniť voči predávajúcemu nárok zo záruky za akosť diela v rámci záručnej doby v rozsahu primeranom povahe a závažnosti vady/vád alebo nedorobku.
5. Kupujúci je povinný uplatniť si svoj nárok zo záruky najneskôr **do 3 dní**, odkedy sa o jestvujúcej vade/vadách dozvedel. Uplatnenie nároku je Kupujúci povinný uplatniť písomne výzvou na odstránenie vady/vád Tovaru so stručným popisom jestvujúcej vady/vád Tovaru prípadne jeho časti.
6. Predávajúci je povinný vykonať obhliadku Tovaru alebo jeho časti a pristúpiť k odstráneniu vady/vád Tovaru prípadne jeho časti v mieste, kde sa Tovar resp. jeho časť, ktorá má vadu/vady nachádza. Kupujúci je povinný poskytnúť Predávajúcemu potrebnú súčinnosť a to tak, aby bolo možné v čo najkratšom čase vadu/vady odstrániť. Predávajúci nemá nárok na náhradu nákladov súvisiacich s dopravou do miesta, kde sa tovar resp. jeho časť nachádza ani žiadny iný peňažný nárok súvisiaci s odstránením vady/vád Tovaru resp. jeho časti. Odstránenie vady/vád je povinný predávajúci vždy uskutočniť na vlastný účet.
7. Pre prípad, ak Predávajúci zistí, že nie je možné odstrániť vadu/vady na Tovare resp. jeho časti priamo v mieste kde sa nachádza, je povinný na svoj účet zabezpečiť prevoz Tovaru resp. jeho časti do autorizovaného servisu.
8. Ak Predávajúci po výzve Kupujúceho neodstráni vadu/vady v lehote najneskôr do 15 dní od doručenia písomnej výzvy a zmluvné strany sa nedohodnú inak, je Kupujúci oprávnený zabezpečiť odstránenie vady/vád Tovaru prípadne jeho časti na svoj účet v autorizovanom servise resp. u iného predajcu. Takéto svoje rozhodnutie oznámi písomne Predávajúcemu.
9. Všetky náklady súvisiace s odstránením vady/vád Tovaru alebo jeho časti spôsobom podľa bodu 8 článku V. tejto Zmluvy je povinný Predávajúci nahradiť Kupujúcemu najneskôr do tridsiatich dní od doručenia vyúčtovania nákladov Predávajúcemu. Kupujúci je povinný písomne oznámiť predávajúcemu výšku nákladov vynaložených na odstránenie vady/vád Tovaru alebo jeho časti bez zbytočného odkladu po ich zaplatení. Nákladmi pre účely odstránenia vady Tovaru sa rozumejú najmä všetky výdavky Kupujúceho súvisiace s dopravou, všetky výdavky súvisiace s prípadným posúdením vady/vád, výdavky na materiál a výdavky na prácu.
10. Predávajúci nenesie zodpovednosť za vady spôsobené neodbornou prevádzkou, neodbornou obsluhou alebo neodbornou údržbou.
11. V prípade reklamácie Tovaru resp. jeho častí bude Kupujúci postupovať pri uplatnení svojich nárokov pokiaľ nie sú upravené v tejto zmluve v zmysle príslušných ustanovení Obchodného zákonníka SR resp. iných všeobecne záväzných právnych predpisov.

***Čl. VI***

***Servisné podmienky***

1. Predpredajný servis je povinný Predávajúci zabezpečiť na vlastné náklady.
2. Predávajúci je povinný zabezpečiť výmenu, opravu alebo iný spôsob uvedenia Tovaru do prevádzky do 48 hodín od nahlásenia technického problému kupujúcim, pričom nahlasovanie problému môže prebiehať telefonicky alebo emailom na adresu uvedenú v záhlaví Zmluvy.
3. Predávajúci je povinný vykonávať bezodplatne záručný servis. Predávajúci je povinný na písomný pokyn kupujúceho vykonávať odplatne pozáručný autorizovaný servis, údržbu a opravy. Postup zmluvných strán pri odstraňovaní vady/vád Tovaru resp. jeho časti upravuje čl. V tejto zmluvy.
4. Predávajúci sa zaväzuje zabezpečiť dodávku originálnych náhradných dielov, dielcov a príslušenstva a ostatných dodávaných komponentov základnej a doplnkovej výbavy pre tovary a to na základe písomnej objednávky kupujúceho. Pokiaľ sa jedná o záručné opravy je povinný postupovať v súlade so záručnými podmienkami dohodnutými podľa tejto zmluvy.

***Čl. VII***

***Zmluvné pokuty a úroky z omeškania***

1. Zmluvné strany sa dohodli, že v prípade, ak Predávajúci nedodá Tovar riadne a včas Kupujúcemu, je Predávajúci povinný zaplatiť Kupujúcemu zmluvnú pokutu vo výške 0,5% z kúpnej ceny Tovaru za každý aj začatý deň omeškania s jeho dodaním, maximálne do výšky 20.000.- € (slovom dvadsaťtisíc eur). Nárok Kupujúceho na náhradu škody zaplatením zmluvnej pokuty nie je dotknutý.
2. Zmluvné strany sa dohodli, že pre prípad, ak Predávajúci odmietne strpieť výkon kontroly podľa článku X, bod 2 tejto zmluvy, je povinný Kupujúcemu zaplatiť zmluvnú pokutu vo výške 10.000.- € (slovom desaťtisíc eur). Nárok Kupujúceho na náhradu škody zaplatením zmluvnej pokuty nie je dotknutý.
3. V prípade nedodržania lehoty splatnosti faktúr je Predávajúci oprávnený uplatniť si úrok z omeškania vo výške 0,05% z nesplatenej čiastky istiny za každý deň omeškania so zaplatením.

***Čl. VIII***

***Vlastnícke právo***

1. Kupujúci nadobudne vlastnícke právo k Tovaru dňom jeho riadneho úplného dodania Predávajúcim, v súlade s podmienkami stanovenými v tejto zmluve. Okamihom nadobudnutia vlastníckeho práva k Tovaru prechádzajú na Kupujúceho všetky riziká vyplývajúce z jeho užívania, vrátane jeho poškodenia, prípadne zničenia.

***Čl. IX***

***Zánik zmluvy***

1. Zmluvné strany môžu predčasne ukončiť zmluvný vzťah na základe ich vzájomnej písomnej dohody.
2. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka.
3. Kupujúci je oprávnený od zmluvy bez predchádzajúcej písomne výzvy odstúpiť, ak Predávajúci
4. bude v omeškaní s dodaním Tovaru podľa tejto zmluvy viac ako tri 3 dni,
5. poruší povinnosť podľa článku X, bod 2 písm. a) až f) tejto zmluvy,
6. ak súd rozhodol o začatí konkurzného konania týkajúceho sa Predávajúceho ako dlžníka,
7. vstúpi do likvidácie,
8. je ako povinný účastníkom exekučného konania.

***Čl. X***

***Osobitné ustanovenia***

1. Zmluva nadobúda platnosť dňom jej podpísania oprávnenými zástupcami obidvoch Zmluvných strán a účinnosť nadobúda dňom nasledujúcim po schválení tejto Zmluvy príslušným riadiacim orgánom v rámci administratívnej kontroly dokumentácie verejného obstarávania.
2. Predávajúci je povinný strpieť výkon kontroly/auditu súvisiaceho s dodávaným Tovarom podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „Písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy. Písomnosť sa považuje za doručenú pokiaľ v tejto zmluve nie je uvedené inak za nasledovných podmienok:
2. v prípade osobného doručovania odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej Písomnosti, alebo odmietnutím prevzatia Písomnosti takou osobou;
3. v prípade doručovania prostredníctvom Slovenskej pošty, a.s. alebo iného doručovateľa doručením na adresu zmluvnej strany a v prípade doporučenej zásielky odovzdaním Písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.

***Čl. XI***

***Záverečné ustanovenia***

* 1. Akékoľvek zmeny tejto zmluvy je možné uskutočniť iba písomne formou dodatkov v zmysle §18 zákona 343/2015 z.z. o verejnom obstarávaní k zmluve podpísaných osobami oprávnenými konať za zmluvné strany.
	2. Právne vzťahy výslovne touto zmluvou neupravené sa riadia ustanoveniami zákona č. 513/1991 Zb. Obchodný zákonník SR v znení neskorších predpisov, resp. príslušnými všeobecne záväznými právnymi predpismi Slovenskej republiky.
	3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené prednostne dohodou zmluvných strán. Ak k takejto dohode nedôjde, rozhodne príslušný súd SR.
	4. Táto zmluva je vyhotovená v štyroch rovnopisoch, z ktorých každý má platnosť originálu, s dvoma vyhotoveniami pre Predávajúceho a dvoma vyhotoveniami pre Kupujúceho.
	5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.

V ......................., dňa ............................ V ............................., dňa ................

........................................................ .........................................................

 **Kupujúci Predávajúci**

Prílohy:

Príloha č. 1 Špecifikácia tovaru

Príloha č. 2 Cenová ponuka

Príloha č. 1 ku Kúpnej zmluve - Špecifikácia tovaru\*

**Špecifikácia tovaru**

Základné údaje:

Obchodné meno obstarávateľa: HEPPIApple, s.r.o.

Adresa sídla : Popradská 66, 040 01 Košice – MČ -Západ

IČO: 50 334 719

Názov projektu: „Rozvoj podnikania v spoločnosti HEPPIApple, s.r.o..“

Kód projektu v ITMS2014+: 313031K849

Predmetom kúpnej zmluvy je dodanie univerzálneho firemného informačného systému a jeho komplexného riešenia ako celku. Ide o vysoko parametrický, škálovateľný a modifikovateľný softvérový produkt, ktorý zabezpečuje procesy uvedené v tabuľke č. 1.

Tabuľka č. 1

|  |  |  |
| --- | --- | --- |
| **SOFTVÉR** | **TYP** | **Požiadavka** |
| **Hlavné technické parametre** | Obchodný modul | áno |
|  | Projektovo-výrobný modul | áno |
|  | Skladové hospodárstvo | áno |
|  | Finančný modul | áno |
|  | Customer Relationship Management modul | áno |
| **Ďalšie požiadavky** | Nastavenie zariadenia- test funkčnosti | áno |
|  | Zaškolenie zamestnancov | áno |
|  | Licencie | áno |
| **Spolu:**  |  |  |

Požiadavky na funkcie modelov:

1. Obchodný modul obsahuje takýto minimálny rozsah:

* Ponuky, dopyty, objednávky, zmluvy

2. Projektovo – výrobný modul obsahuje minimálny rozsah:

* projekty, zákazky, plánovanie, analýzy, dochádzka, výroba

3. Finančný modul obsahuje minimálny rozsah:

* Rozpočty, faktúry, platby, cash - flow, analýzy, náklady, výnosy, zisk/strata, príjmy/výdavky

4. Skladové hospodárstvo obsahuje minimálny rozsah:

* pozičné a položkové skladové hospodárstvo, príjemky, výdajky, spôsoby balenia, analýzy pohybov

5. Customer Relationship Management modul

 - predaj, marketing, služby

Podmienkou je, aby každá časť softvéru bola modifikovateľná a upravovateľná podľa potrieb kupujúceho.

\* Príloha č. 1 ku Kúpnej zmluve – Špecifikácia tovaru prislúcha doplňujúca rozšírená príloha - Podrobná špecifikácia predmetu obstarávania

**Príloha č. 2- ku Kúpnej zmluve – Cenová ponuka**

**Cenová ponuka**

**( cenová ponuka víťazného uchádzača z VO )**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P. č.** | **Názov položky/** **Logický celok č.1 : Softvér** | **Technické označenie** | **Merná****jednotka** | **Počet**  | **Cena za 1 ks v EUR bez DPH** | **Celková cena za požadované množstvo v EUR bez DPH** | **DPH (suma)** | **Celková cena v EUR vrátane DPH** |
| **1.** | **Špecializovaný softvér** |  | ks |  |  |  |  |  |
| **2.**  | **Test funkčnosti- školenie** |  | **ks** |  |  |  |  |  |
| **Cena spolu:** |  |  |  |
| **Kritérium na vyhodnotenie ponúk** Najnižšia cena v EUR bez DPH za celý predmet zákazky |  |